જામનગર મહાનગરપાલિકા દ્વારા શહેરમાં પ૦ માઇક્રોનથી ઓછી જાડાઇના પ્લાસ્ટીકનો વપરાશ અને વેચાણ કરવા ઉપર પ્રતિબંધ ફરમાવવામાં આવ્યો હોવા છતાં જુદા જુદા વેપારીઓ દ્વારા તેનું વેચાણ કરવામાં આવતું હોય શહેરના રણજીતનગર હુડકો શાક માર્કેટ, શુક્રવારી બજાર, ડી.કે.વી. સર્કલ, પંચવટી વિસ્તાર, વિકાસ ગૃહ રોડ, ખોડીયાર કોલોની, ૮૦ ફુટ રોડ, શાક માર્કેટ તથા ગોલ્ડન સિટી પાસે ભરાતી શાક માર્કેટમાંથી હલકી ગુણવતાના જપ્તીકરણની કાર્યવાહી હાથ ધરવામાં આવી છે અને અંદાજે પ૦ કિલો પ્રતિબંધિત પ્લાસ્ટીક જથ્થો જપ્ત કરવામાં આવેલ છે. આ કામગીરી સો.વે. મેનેજમેન્ટ શાખાના ઝોનલ ઓફિસર ડી.કે.કામરીયા, એસ.આઇ. રમેશ બાબરીયા, અશોક નાઇ, રમેશ મોદી, એ.એસ.આઇ. નેસાથે રાખી કરવામાં આવી હતી.